11. Vedtagelse af Lokalplan nr. 421 – Boligområde i [adresse] og tillæg nr. 7 til 
Kommuneplan 2021-32 (Åben)
Tidl. politisk behandling PL-U, 07.04.22, pkt. 7, BY, 29.11.22, pkt. 8
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage endelig stilling til ”Lokalplan nr. 421 – Boligområde i 
[adresse]” og ”Tillæg nr. 7 til Kommuneplan 2021-32”.
Området udgør ca. 35 ha, hvoraf en større andel udgøres af to dalforløb, som er kendetegnende for 
Vadstedområdet.
Formålet med lokalplanen er at muliggøre, at området kan bebygges med åben-lave og tæt-lave boliger 
med tilhørende fri- og opholdsarealer.
Teknik- og Miljøudvalget godkendte i 2012 vejnavnene for de udlagte veje i [adresse]. Det er 
herigennem besluttet, at boligvejen i den sydlige del af lokalplanområdet udgør en videreførelse af 
[adresse] og adresseres hertil, mens den nordgående stamvej med tilstødende boligveje navngives 
Thea Vestergaard.
Lokalplanforslaget har været fremlagt i offentlig høring i perioden 9. december 2022 til 10. februar 2023. 
Der er i perioden indkommet et høringssvar fra Vejdirektoratet. Høringssvaret er vedhæftet.
VURDERING
Vejdirektoratets høringssvar omhandler støj og støjbeskyttelse fra statsvejen, [adresse], idet Vejdirektoratet 
anfører, at eventuelle krav om støjbeskyttelse i området er Vejdirektoratet uvedkommende. 
Ifølge Miljøstyrelsens støjmålinger fra 2017 er der en støjbelastning på 55-60 dB umiddelbart syd for 
lokalplanområdet fra [adresse]. Støj fra [adresse] vurderes derfor ikke at få indvirkning på lokalplanområdet. 
Med etableringen af en ny motortrafikvej syd for [adresse], forventes størstedelen af trafikken på [adresse] 
overført til den nye vej. Herved vil støjbelastningen i lokalplanområdet fra den nuværende [adresse] 
forventeligt blive mindsket.
Teknik og Miljø anbefaler på denne baggrund, at der ikke foretages ændringer i lokalplanforslaget på 
baggrund af det indkomne høringssvar.
I lokalplanforslaget indgår i § 8.3 en standardbestemmelse om, hvilke materialer der kan anvendes på 
bygningsfacader. I bestemmelsen er fastlagt en undtagelsesmulighed som gælder for ”mindre 
bygningsdele”. Idet den nuværende bestemmelse giver anledning til misforståelser, foreslås bestemmelsen 
præciseret i overensstemmelse med den tolkningspraksis, som anvendes i byggesagsbehandlingen. 
Teknik og Miljø foreslår på denne baggrund at § 8.3 ændres fra: ”… Mindre bygningsdele kan udføres i 
eternit eller forpatineret metal. Ved mindre bygningsdele forstås et areal, der er mindre end 1/4 af det 
Byråd
25. april 2023  19:00
[adresse]: EMN-2022-01593
Dok-ID: 3509077
Sagsbehandler: janbu
samlede facadeareal.” til ”Mindre bygningsdele kan udføres i eternit eller forpatineret metal. Ved mindre 
bygningsdele forstås et areal, der er mindre end 1/4 af den enkelte facade.” 
Idet der er tale om en standardformulering, foreslås ændringen indarbejdet i fremtidige lokalplaner.
Det fremgår af side 8 i lokalplanforslagets redegørelse, at der kan opføres fælleshuse indenfor 
lokalplanområdet og herunder, at fælleshusene kan udformes som orangerier. 
Af hensyn til at præcisere denne mulighed foreslås det i afsnit om ”Delområde II og IV” i bestemmelse § 
3.1 tilføjet følgende formulering: ”Der kan endvidere opføres fælleshuse indenfor delområdet.” Herudover 
foreslås det i § 8.6 tilføjet følgende: ”Fælleshuse kan opføres som orangerier.”
Der er ikke indgået aftale om pesticidfri drift med ejere af de berørte ejendomme. Forud for salg af grunde 
vil kommunen tinglyse deklarationer om pesticidfri drift.
ØKONOMI
Vedtagelse af lokalplanen og kommuneplantillægget medfører ikke direkte afledte udgifter for [adresse] 
Kommune.
Udbygningen af området forventes realiseret som kommunal udstykning. Størstedelen af området er aktuelt 
privatejet, og der er indledt dialog med de enkelte ejere omkring en eventuel kommunal overtagelse af de 
berørte arealer og ejendomme. Den endelige vedtagelse af lokalplanen giver ekspropriationshjemmel til 
formål i overensstemmelse med lokalplanen. Erhvervelse kan derfor ske ved frivillige aftaler, ved at ejerne 
begærer ejendommene overtaget eller ved ekspropriation. Der vil blive forelagt særskilte sager om jordkøb 
og byggemodning for Byrådet. 
Der vil herudover være udgifter forbundet med nedrivning af de eksisterende bygninger på [adresse], 
som [adresse] har overtaget, og de eksisterende bygninger på [adresse], såfremt [adresse] 
Kommune overtager ejendommen. 
Fordelings- og stamveje klassificeres som offentlige, og der må forventes udgifter til efterfølgende 
kommunal drift og vedligeholdelse. Dette er også gældende, hvis området bliver en privat udstykning. De 
resterende vejstrækninger vil blive vurderet i forbindelse med udstykningsprojekter for de enkelte 
delområder.
Lokalområdet er beliggende i landzone og overføres ved lokalplanens endelige vedtagelse til byzone.
INDDRAGELSE
Planforslagene har i overensstemmelse med planloven været i offentlig høring fra 9. december 2022 til 10. 
februar 2023.
INDSTILLING
Direktøren for Teknik og Miljø indstiller til Byrådet:
1.
At ”Lokalplan nr. 421 – Boligområde i [adresse]” og ”Tillæg nr. 7 til Kommuneplan 2021-32” vedtages 
endeligt med ovennævnte ændringer.
2.
At ekspropriationsprocedure igangsættes med henblik på erhvervelse af de lokalplanlagte dele af 
matr.nr. 5b og 5k [adresse], [adresse] samt dele af matr.nr. 1c, 1v og 1z Hedehusene, [adresse], såfremt 
der ikke kan opnås frivillige aftaler.
BESLUTNING
Plan- og Landdistriktsudvalget, 11. april 2023:
Fraværende: Marianne Jørgensen
Indstilles godkendt.
Økonomiudvalget, 18. april 2023:
Fraværende: Hugo Bertelsen
Indstilles godkendt.
Byrådet, 25. april 2023:
Fraværende: Tommy Eriksen, Hugo Bertelsen, Emma Larsen og Britta Thygesen
Godkendt.
Bilag
1.
Indkomne høringssvar (3509393)
2.
Forslag til lokalplan nr. 421 - Boligområde i [adresse], Hammel (3449928)
3.
Forslag til tillæg nr. 7 - Boligområde i [adresse] (3440340)
4.
Understøttelse af FN’s verdensmål (3431363)
